Конфигуриране на принтер и факс при платформи, базирани на UNIX

Съдържание
Индекс 🔎︎

# Настройване на принтер и факс при платформи, базирани на UNIX

LibreOffice използва инсталираните в системата ви шрифтове. В текстов документ можете да избирате измежду всички печатаеми шрифтове. В документ на HTML или в оформление за Уеб се предлагат само шрифтове, които са видими върху екрана. В електронни таблици и рисунки можете да избирате измежду всички инсталирани шрифтове.

### Промяна на настройките на принтер

В диалоговия прозорец Печат или Настройки на принтера изберете принтера от списъка с принтери и щракнете върху Свойства. Ще се появи диалоговият прозорец Свойства, който съдържа няколко раздела. Тук можете да задавате настройки според PPD файла на избрания принтер.

- В раздела Хартия можете да зададете подразбирания формат на хартията и подразбираната касета с хартия за принтера.

- В раздела Устройство можете да включите характерните възможности на принтера. Ако принтерът може да печата само в черно и бяло, изберете „степени на сивото“ в Цвят. В противен случай изберете „цветно“. Ако превключването към черно-бял печат води до неудовлетворителен резултат, може също да изберете „цветно“ за Цвят и да видите как принтерът или емулаторът на PostScript ще приложи настройката. В този раздел можете също да зададете точността на описване на цветовете и нивото на PostScript.

### Избиране на подразбиран принтер

- За да назначите принтера, избран в списъка Инсталирани принтери, като подразбиран принтер, щракнете двукратно върху името му и натиснете бутона По подразбиране.

## Използване на функциите за факсове

Ако сте инсталирали в компютъра си fax4CUPS, можете да изпращате факсове с LibreOffice.

При печатане с принтер от типа fax4CUPS след разпечатката ще се покаже диалог за телефонните номера, към които да се изпрати факсът. Можете да въведете няколко номера, разделени с ;

В LibreOffice можете също така да добавите икона за изпращане на факсове чрез подразбирано устройство. За тази цел изберете Инструменти - Персонализиране - Ленти с инструменти, щракнете върху Добавяне и добавете иконата Изпращане на факс по подразбиране от категорията „Документи“. За да посочите кое устройство за факсове се използва при щракване върху иконата, изберете LibreOffice - PreferencesИнструменти - Настройки - LibreOffice Writer - Печат.

Не забравяйте да създавате отделно задание за печат за всеки факс, в противен случай първият получател ще получи всички факсове. В диалоговия прозорец Инструменти - Циркулярни писма изберете настройката Принтер и отметнете полето Единична задача за печат.