Съдържание
Индекс 🔎︎

# Задаване на кантове за страници

В Writer можете задавате кантове за стиловете на страници, а не за отделни страници. Всички промени в кантовете важат за всички страници със съответния стил. Имайте предвид, че тези промени не могат да се отменят чрез функцията „Отмяна“ в LibreOffice.

## За да зададете предварително дефиниран вид кантове

1. Изберете Форматиране - Страница - Кантове.

2. Изберете някой от подразбираните стилове за кантове в областта По подразбиране.

3. Изберете вид, дебелина и цвят на линията в областта Линия. Тези настройки важат за всички кантове, включени в текущия стил за кантове.

4. Изберете разстоянието между линиите на кантовете и съдържанието на страницата в областта Пълнеж. Можете да променяте само разстоянието до ръбове, за които е зададен кант.

5. Натиснете бутона OK, за да приложите промените.

## За да зададете кантове по избор

1. Изберете Форматиране - Страница - Кантове.

2. В областта Потребителско изберете ръба или ръбовете, които желаете да се виждат в оформлението. Щракнете върху ръб в мострата, за да го изберете или да премахнете избора от него.

3. Изберете вид, дебелина и цвят на линията в областта Линия. Тези настройки важат за всички кантове, включени в текущия стил за кантове.

4. Повторете последните две стъпки за всеки кант от рамката.

5. Изберете разстоянието между линиите на кантовете и съдържанието на страницата в областта Пълнеж. Можете да променяте само разстоянието до ръбове, за които е зададен кант.

6. Натиснете бутона OK, за да приложите промените.

Теми, свързани с показаната

Задаване на кантове за абзаци

Задаване на кантове за знаци

Задаване на кантове за таблици и клетки от таблици

Дефиниране на кантове за обекти

Създаване и прилагане на стилове за страници